periyar: ഭൂമിക്കടിയില്‍ നിന്ന് ഇരമ്പലും പ്രകമ്പനങ്ങളും; പെരിയാര്‍ തീരത്ത് ആശങ്ക - slight earthquake near periyar coastal area in perumbavoor kochi | Samayam Malayalam
slight earthquake near periyar coastal area in perumbavoor kochi
Samayam Malayalam | Updated: Sep 22, 2019, 10:06AM IST
വ്യാഴാഴ്ച രാത്രി 9 നാണ് സംഭവം
ഓടിക്കൊണ്ടിരുന്ന വാഹനങ്ങള്‍ക്കും പ്രകമ്പനം അനുഭവപ്പെട്ടു
ജനങ്ങള്‍ കടുത്ത ആശങ്കയില്‍
കൊച്ചി: 2018 ലെ പ്രളയം അതിജീവിക്കുന്നതിനിടെ പെരിയാര്‍ തീരത്തെ ജനങ്ങള്‍ ആശങ്കയില്‍. ഭൂമിക്കടിയില്‍ നിന്ന് അസാധാരണമായ ഇരമ്പലും പ്രകമ്പനങ്ങളുമാണ് തീരത്ത് അനുഭവപ്പെട്ടത്. പെരിയാര്‍ തീരത്തുള്ള കൂവപ്പടി പഞ്ചായത്തിലെ തോട്ടുവ, മുടക്കുഴ പഞ്ചായത്തിലെ ഇളമ്പകപ്പിള്ളി, നഗരസഭ പരിധിയിലുള്ള വല്ലം, ഒക്കല്‍ പഞ്ചായത്തിലെ ഒക്കല്‍, താന്നിപ്പുഴ, ചേലാമറ്റം ഭാഗങ്ങളിലാണ് വ്യാഴാഴ്ച രാത്രി 9 ന് പ്രകമ്പനവും ഇരമ്പലും അനുഭവപ്പെട്ടത്.
ഈ പ്രതിഭാസത്തില്‍ വീടുകള്‍ക്കോ മറ്റു വസ്തുക്കള്‍ക്കോ നാശനഷ്ടമുണ്ടായിട്ടില്ല. ചില വീടുകളുടെ ജനല്‍ച്ചില്ലുകള്‍ക്ക് വിറയിലുണ്ടായതായി വീട്ടുകാര്‍ പറഞ്ഞു. ശബ്ദം കേട്ടപ്പോള്‍ തന്നെ വീട്ടുകാര്‍ ഓടി പുറത്തേക്കിറങ്ങുകയായിരുന്നു. ഓടിക്കൊണ്ടിരുന്ന വാഹനങ്ങള്‍ക്കും പ്രകമ്പനം അനുഭവപ്പെട്ടു. അതേസമയം, ഈ മേഖലയിലെ ജനങ്ങള്‍ കടുത്ത ആശങ്കയിലാണ് ഉള്ളത്. പ്രാഥമിക വിലയിരുത്തലില്‍ നാശനഷ്ടങ്ങളൊന്നുമില്ലാത്തതിനാല്‍ ആശങ്കയ്കക് അടിസ്ഥാനമില്ലെന്ന് കുന്നത്തുനാട് തഹസില്‍ദാര്‍ പി പി അസ്മാബീവി അറിയിച്ചു. വിശദമായ പരിശോധന നടത്താന്‍ വില്ലേജ് ഓഫിസര്‍മാര്‍ക്ക് നിര്‍ദേശം നല്‍കിയിട്ടുണ്ട്.
Web Title slight earthquake near periyar coastal area in perumbavoor kochi
കൂടുതൽ വാർത്തകൾ :പെരിയാര്‍|Perumbavoor|Periyar river|Periyar Earthquake|periyar